Markas Komponen Perkhidmatan Tentera Darat

Markas Komponen Perkhidmatan Tentera Darat (Army Service Component Commands, ASCC) ialah markas pemerintahan Tentera Darat A.S. yang bertanggungjawab memberikan syor kepada Panglima Angkatan Bersama mengenai pengagihan dan penggunaan angkatan Tentera Darat A.S. dalam Markas Medan Bersepadu (CCMD) atau yang selanjutnya ditugaskan kepada markas bersepadu bawahan.

Konsep markas medan bersepadu muncul daripada penubuhan Markas Tertinggi Angkatan Ekspedisi Bersekutu (Supreme Headquarters Allied Expeditionary Force, SHAEF) semasa Perang Dunia II, yang menyelaraskan strategi dan operasi pelbagai cabang tentera. Sehingga tahun 2024, Jabatan Pertahanan Amerika Syarikat telah menubuhkan 11 CCMD, terdiri daripada unit-unit daripada dua atau lebih cabang perkhidmatan Angkatan Tentera Amerika Syarikat, dan menjalankan misi yang luas dan berterusan. Bagi mana-mana CCMD yang melibatkan unit Tentera Darat A.S., sebuah ASCC akan dilampirkan.

Selain itu, sekiranya panglima medan keseluruhan mewujudkan markas bersepadu bawahan dalam CCMD mereka, Jabatan Tentera Darat akan membentuk sebuah markas komponen Tentera Darat yang sepadan.

Dalam penyesuaian ini, Setiausaha Tentera Darat juga mempunyai kuasa untuk mengalihkan tanggungjawab perkhidmatan di luar saluran Markas Komponen Khidmat Tentera Darat (kepada salah satu cabang perkhidmatan lain yang terlibat dalam CCMD bawahan). Markas itu sendiri juga boleh mengalihkan tanggungjawab pentadbiran ke luar angkatan Tentera Darat. ASCC turut berperanan mengawal pentadbiran bagi beberapa fungsinya, dan ini juga kebiasaannya berlaku dalam kalangan angkatan Komponen Simpanan. Kawalan pentadbiran bersama juga dikenakan ke atas unit-unit pelapor langsung Tentera Darat yang biasanya melaksanakan fungsi tunggal atau unik.

Empat jenis kuasa markas boleh dibezakan:Dr. Christopher R. Paparone Army Logistician COCOM, ADCON, OPCON, TACON Support — Do You Know the Difference?
COCOM – markas medan: kawalan menyeluruh (tidak boleh diwakilkan selanjutnya oleh CCDR)
ADCON – kawalan pentadbiran terhadap fungsi markas seperti "memperoleh sumber, arahan untuk latihan, kaedah meningkatkan semangat dan disiplin"
OPCON – kawalan operasi terhadap contoh, fungsi sokongan, yang dalam kes ini dijelmakan dalam Briged Sokongan Medan Tentera Darat (Army Field Support Brigade, AFSB)
TACON – kawalan taktikal terhadap contoh, sokongan, seperti yang dijelmakan dalam Briged Sokongan Perolehan (Contracting Support Brigade)

 Tentera Kancah 
Menurut Doktrin Tentera Darat A.S., ibu pejabat tentera kancah ialah markas komponen perkhidmatan tentera darat yang ditugaskan kepada markas medan geografi. Ia disusun, dianggotai dan dilengkapi untuk melaksanakan tiga peranan:
Tentera kancah bagi markas medan  geografi
Ibu pejabat pasukan petugas bersama (dengan penambahan) untuk operasi kontingensi terhad
Ibu pejabat komponen darat pasukan bersama (dengan penambahan) untuk operasi kontingensi terhad

Tentera kancah bertanggungjawab terhadap pentadbiran dan sokongan semua angkatan Tentera Darat Amerika Syarikat yang ditugaskan, disangkutkan, di bawah kawalan operasi markas medan geografi atau yang sedang dalam peralihan ke kawasan tanggungjawab (AOR) tersebut. Sebagai contoh, Tentera Darat Tengah Amerika Syarikat (dahulu dikenali sebagai Tentera Darat Ketiga A.S.), yang merupakan tentera kancah, bertanggungjawab ke atas pentadbiran dan sokongan semua angkatan tentera darat A.S. yang ditugaskan, disangkutkan atau di bawah kawalan operasi Markas Tengah Amerika Syarikat, atau yang sedang memasuki kawasan tanggungjawabnya. Tentera kancah juga menyediakan sebahagian besar kawalan pentadbiran dan sokongan tentera darat kepada angkatan yang dikerahkan di kawasan operasi bersama.

Sebagai tambahan kepada fungsi-fungsi ini, tentera kancah memainkan peranan penting dalam: menyelaras, menyokong, dan mengintegrasikan semua formasi melebihi tahap briged ke dalam rancangan markas medan geografi untuk kawasan tanggungjawab itu, serta menyediakan logistik pengguna bersama dan perkhidmatan ejen eksekutif Tentera Darat untuk semua angkatan tentera darat dan bersama yang beroperasi dalam AOR tersebut. Tentera kancah juga bertanggungjawab terhadap pengagihan, pemulihan, dan pengagihan semula bekalan serta peralatan dalam kawasan operasi bersama. Tentera kancah membolehkan panglima medan melaksanakan operasi ketenteraan secara menyeluruh.

Setiap tentera kancah menyokong peranan strategik Tentera Darat—mencegah, membentuk dan menang—dan memudahkan penggunaan kuasa darat dalam pasukan petugas bersama (JTF).

Tentera Kancah melaksanakan kawalan operasi terhadap semua angkatan tentera darat di bawah perintahnya sehingga panglima medan menugaskan unit kepada markas bersama bawahan. Tentera kancah mengekalkan kawalan pentadbiran ke atas semua angkatan tentera darat dalam markas itu tanpa mengira sama ada ia mempunyai kawalan operasi terhadap mereka atau tidak; tanggungjawab ini meliputi keseluruhan Tentera Darat A.S.

Panglima tentera kancah tetap bertanggungjawab kepada Jabatan Tentera Darat untuk keperluan khusus perkhidmatan. Ini terletak di bawah rantaian kuasa ADCON.

 Tentera Kancah dalam Peranan Komponen Perkhidmatan Tentera Darat 
Tanggungjawab komponen perkhidmatan ditentukan berdasarkan Perkara 10, DODD 5101.1; Memo DA 1-10; dan keperluan operasi harian panglima medan.

Tanggungjawab ini mungkin merangkumi:
Melaksanakan keperluan operasi harian panglima medan
Menyediakan persiapan kawasan medan
Menyediakan kawasan Operasi Bersama
Bertindak sebagai Pasukan Petugas Bersama atau Panglima Komponen Darat Angkatan Bersama untuk respons krisis segera dan operasi kecil terhad
Mengesyorkan penggunaan, organisasi tugas dan hubungan markas yang sesuai bagi angkatan Tentera Darat kepada Panglima Angkatan Bersama (JFC)
Mengintegrasikan angkatan Tentera Darat dalam pelaksanaan rancangan penglibatan kancah, dan melaksanakan sebarang misi operasi yang diberikan oleh Panglima Angkatan Bersama
Memilih dan mencalonkan unit-unit tertentu Tentera Darat untuk ditugaskan kepada markas bawahan lain
Melaksanakan latihan bersama, termasuk melatih komponen daripada perkhidmatan lain untuk operasi bersama di mana Tentera Darat ditetapkan sebagai perkhidmatan utama
Pada peringkat awal perancangan, memaklumkan Panglima Angkatan Bersama, panglima komponen atau penyokong lain, serta panglima medan mengenai perubahan dalam sokongan logistik yang boleh menjejaskan keupayaan atau kemampanan operasi
Membangunkan permintaan program dan bajet yang mematuhi panduan panglima medan mengenai keperluan dan keutamaan peperangan
Memaklumkan panglima medan tentang keputusan program dan bajet yang boleh menjejaskan perancangan operasi bersama
Menyediakan perancangan dan penyelarasan kontingensi seluruh AOR, membangunkan dan mengekalkan rancangan operasi dan/atau kontingensi, mengemas kini anggaran perisikan berfokus wilayah, dan mengemas kini rancangan sokongan perkhidmatan kepada rancangan kempen kancah Panglima Medan
Menyediakan, jika diminta, rancangan operasi dan latihan bersama sokongan dengan data angkatan yang diperlukan untuk menyokong misi yang mungkin diberikan oleh panglima medan.

 Markas Medan dan Markas Komponen Perkhidmatan Tentera Darat mereka 
+ContohMarkas MedanMarkas Komponen Perkhidmatan Tentera DaratMarkas Indo-Pasifik A.S.Tentera Darat A.S. Pasifik (tentera kancah)Markas Eropah A.S.Tentera Darat A.S. Eropah-Afrika (tentera kancah)Markas Tengah A.S.Tentera Darat Tengah A.S. (tentera kancah)Markas Afrika A.S.Tentera Darat A.S. Eropah-Afrika (tentera kancah)Markas Selatan A.S.Tentera Darat Selatan A.S. (tentera kancah)Markas Utara A.S.Tentera Darat Utara  A.S. (tentera kancah)Markas Angkasa A.S.Markas Pertahanan Peluru Berpandu dan Angkasa Tentera Darat A.S.Pegawai kanan angkasa tentera darat tekankan budaya peperangan, persiapan Pasukan Angkasa untuk angkatan tentera daratHal Ehwal Awam Tentera Darat A.S. (21 Ogos 2020) Tentera darat umumkan komando komponen perkhidmatan untuk Komando Angkasa A.S.Markas Strategik A.S.Markas Pertahanan Peluru Berpandu dan Angkasa Tentera Darat A.S.Markas Pengangkutan A.S.Markas Penempatan dan Pengagihan Permukaan Tentera Darat A.S.Markas Siber A.S.Markas Siber Tentera Darat A.S.Markas Operasi Khas A.S.Markas Operasi Khas Tentera Darat A.S.

Rujukan

Kategori:Ketenteraan
Kategori:Jabatan Pertahanan Amerika Syarikat
Kategori:Tentera Amerika Syarikat
Kategori:Markas medan bersepadu
Kategori:Organisasi tentera